

ที่ ศธ ๐๔๒๕๙.๑๗/ โรงเรียนชีทวนวิทยาสามัคคี

ตำบลชีทวน อำเภอเขื่องใน

จังหวัดอุบลราชธานี ๓๔๑๕๐

๑๖ พฤศจิกายน ๒๕๕๙

เรื่อง ขอความอนุเคราะห์ประชาสัมพันธ์ข้อราชการทางหอกระจายข่าว

เรียน กำนันตำบลชีทวน/ผู้ใหญ่บ้าน ทุกหมู่บ้านในตำบลชีทวน และผู้ใหญ่บ้าน บ้านหัวดูน

ด้วย โรงเรียนชีทวนวิทยาสามัคคี ประกาศหยุดทำการเรียนการสอนเป็นกรณีพิเศษ(ปิดเก็บเกี่ยว) ตั้งแต่วันที่ ๑๗-๒๓ พฤศจิกายน ๒๕๕๙ รวม ๗ วัน และเปิดเรียนตามปกติใน วัน พฤหัสบดี ที่ ๒๔ พฤศจิกายน ๒๕๕๙ โดยมีวัตถุประสงค์เพื่อหยุดให้นักเรียนได้ช่วยผู้ปกครองเก็บเกี่ยวข้าวตามฤดูกาลดังเช่นทุกปีที่ผ่านมา ประกอบกับได้ผ่านความเห็นชอบจากคณะกรรมการสถานศึกษาขั้นพื้นฐาน(ชุดใหม่)ของโรงเรียน แล้ว นั้น

ในการนี้ เพื่อเป็นการประชาสัมพันธ์ให้กับผู้ปกครองได้รับทราบโดยทั่วกัน จึงขอความอนุเคราะห์ท่านผู้นำ ได้โปรดประชาสัมพันธ์ข้อราชการนี้ทางหอกระจายข่าวให้ผู้ปกครองได้รับทราบด้วย หวังเป็นอย่างยิ่งว่าคงจะได้รับความอนุเคราะห์จากท่านอีกเช่นเคย และขอขอบพระคุณล่วงหน้ามา ณ โอกาสนี้

จึงเรียนมาเพื่อโปรดพิจารณา

ขอแสดงความนับถือ

(นายนรเชฐ เบ้าทอง)

ผู้อำนวยการโรงเรียนชีทวนวิทยาสามัคคี

สำนักงานผู้อำนวยการ

โทร. ๐-๔๕๒๓-๒๐๕๗ มือถือ ๐๙-๔๐๙๔-๗๘๗๔

E mail: nor1pig@gmail.com